Цветан Диковски
Непреходност

chitanka.info

Нетрайни са нещата в този свят,

и красотата също отминава.

С годините увехва като цвят,

и с тялото ни тленно остарява.

На времето подвластна любовта ни,

след красотата бързо си отива.

Тя има шанс и може да остане,

ако душата също е красива.

С усилия у себе си руша

порока и от злото се отричам,

но още мога да се изкуша.

В душата ти свенливо пак надничам,

и виждам най-прекрасната душа,

и те обичам, просто те обичам!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.